'Pozos de ambición' es projectarà en el C.C. Mario Moreal diumenge que ve
14 de desembre 2022

Este diumenge, 18 de desembre, a les 19.00 hores es projectarà en el Centre Cultural Mario Monreal de Sagunt (carrer Roma, 9) el drama històric _Pozos de ambición_, pel·lícula americana dirigida per Paul Thomas Anderson i basada en la novel·la _Petroli!_, escrita per Upton Sinclair en 1927. Esta projecció forma part de l'agenda cultural de tardor que promou la regidoria de Cultura de l'Ajuntament de Sagunt. L'entrada és gratuïta fins a completar aforament.

Este film té una duració de 158 minuts i es va estrenar en 2007. L'acció se situa a Texas a principis del segle XX. Una història sobre la família, l'avarícia i la religió. Daniel Plainview (Daniel Day-Lewis) es trasllada a una miserable ciutat amb el propòsit de fer fortuna, però, a mesura que es va enriquint, els seus principis i valors desapareixen i acaba dominat per l'ambició. Després de trobar un ric jaciment de petroli en 1902, es convertix en un acabalat magnat. Quan, anys després, intenta apoderar-se d'un nou jaciment, ha d'enfrontar-se al predicador Eli Sunday (Paul Dano).

Entre l'elenc es troben Daniel Day-Lewis, Paul Dano, Kevin J. O'Connor, Ciarán Hinds, Russell Harvard i Dillon Freasier, entre altres. Entre 2007 i 2008 va obtindre diversos premis i moltes nominacions, sobretot a millor actor, ja que Day-Lewis va obtindre este guardó en set ocasions. A més de millor fotografia en els premis Oscar de 2007, Os de Plata al millor director en el Festival de Berlín, millor fotografia pel Cercle de Crítics de Nova York, millor pel·lícula per l'Associació de Crítics de Los Angeles, millor compositor en els 2 Critics' Choice Awards, entre molts altres.

![](/media/aqcb5iqh/pozos_de_ambici_n-366529778-large.jpg?width=604.9166666666666&height=850)

*   [](http://www.facebook.com/sharer.php?u=https://aytosagunto.es/va/actualitat/pozos-de-ambicion-es-projectara-en-el-c-c-mario-moreal-diumenge-que-ve/ "Facebook")
*   [](http://twitter.com/share?url=https://aytosagunto.es/va/actualitat/pozos-de-ambicion-es-projectara-en-el-c-c-mario-moreal-diumenge-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/pozos-de-ambicion-es-projectara-en-el-c-c-mario-moreal-diumenge-que-ve/ "Linked In")
*   [](mailto:?body=https://aytosagunto.es/va/actualitat/pozos-de-ambicion-es-projectara-en-el-c-c-mario-moreal-diumenge-que-ve/)